BR บวกกว่า 5% ราคาสูงสุดในรอบ 5 เดือน โบรกฯ มองกำไร 2H59 ฟื้นตัวเด่น
BR บวกกว่า 5% ราคาสูงสุดในรอบ 5 เดือน ล่าสุด ณ เวลา 12.00 น. อยู่ที่ 7.30 บาท บวก 0.35 บาท หรือ 5.04% สูงสุด 7.50 บาท ต่ำสุด 7.00 บาท ด้วยมูลค่าซื้อขาย 242.26 ล้านบาท ด้าน บล.โนมูระ พัฒนสิน“ทยอยสะสม” คาดกำไร 2H59 ฟื้นตัว
26 ส.ค. 2559

ผู้สื่อข่าวรายงานว่า ราคาหุ้นบริษัท บางกอกแร้นช์ จำกัด (มหาชน) หรือ BR ล่าสุด ณ เวลา 12.00 น. อยู่ที่ 7.30 บาท บวก 0.35 บาท หรือ 5.04% สูงสุด 7.50 บาท ต่ำสุด 7.00 บาท ด้วยมูลค่าซื้อขาย 242.26 ล้านบาท ขณะที่ดัชนีหุ้นไทยโดยรวมบวก 0.49%

โดยราคาหุ้น BR ปรับตัวขึ้นแรงสุดในรอบ 5 เดือน นับตั้งแต่ราคาหุ้นปิดอยู่ที่ 7.40 บาท เมื่อวันที่ 31 มี.ค.59
ด้าน บล.โนมูระ พัฒนสิน ระบุในบทวิเคราะห์ แนะ “ทยอยสะสม” BR โดยมีแนวโน้มกำไรครึ่งปีหลังปี 59 จะฟื้นตัวหรือเติบโตต่อเนื่อง รวมทั้งได้ประโยชน์จากการขายไก่ทั้งใน-นอกเข้า Seasonal และต้นทุนถั่วเหลืองที่ปรับตัวลดลง
ส่วน บล.เออีซี ระบุในบทวิเคราะห์ว่า BR มีสัญญาณการฟื้นตัวของกำไรในช่วงครึ่งปีหลังเด่น